Diari Oficial de la Generalitat Valenciana


Sumari del DOGV 6047, del 01-07-2009 (2009/7232)

Assumpte civil 000712/2008. Notificació de la sentència a Gilganesh Promotores 21, SL.
--------------------------------------------------------------------------------------

### Dades del document

Número de DOGV
:   6047

Data del DOGV
:   01-07-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/7232


Data del document
:   02-06-2009

Organisme emissor
:   Jutjat de Primera Instància Número 10 de València

Tipus de document
:   Edicte

Assumpte civil 000712/2008. Notificació de la sentència a Gilganesh Promotores 21, SL. [2009/7232]  
Judici verbal (desnonament per falta de pagament) 000712/2008  
Part demandant: José Vicente Miralles Roig.  
Part demandada: Gilganesh Promotores 21, SL.  
En el judici esmentat s'ha dictat la resolució que té l'encapçalament i dispositiva com es diu:  
«Jutjat de Primera Instància número 10  
València  
Judici verbal número 712/2008   
Desnonament per falta de pagament més reclamació de rendes  
Sentència número 65/2009   
València, 21 d'abril de 2009   
Desamparados Gimeno Salvador, magistrada del Jutjat de Primera Instància número 10 de València, he vist estes actuacions de judici verbal, seguides en este Jutjat amb el número 712/2008, promogudes per José Vicente Miralles Roig, representat pel procurador Francisco Alario Mont i defés per la lletrada Mª del Carmen García Garrido, contra Gilganesh Promotores, 21, SL, declarada en situació de rebel·lia, sobre desnonament per falta de pagament i reclamació de rendes.  
Dispositiva  
Estime la demanda interposada per José Vicente Miralles Roig contra Gilganesh Promotores, 21, SL:  
1. Declare resolt, per falta de pagament de la renda, el contracte d'arrendament subscrit per les parts sobre les finques rústiques 51, 52 y 179 del polígon 77 d'Alqueria Fonda a Poble Nou (València).  
2. Condemne la demandada a desallotjar este immoble, que haurà de deixar lliure i expedit a disposició de l'actor, advertint-la que, si no ho fa, es procedirà al seu llançament si ho sol·licita la part actora; es consideren a tots els efectes com a abandonats els béns de la seua propietat que s'hi troben.  
3. Condemne la demandada a pagar a l'actor la suma de dotze mil tres-cents vint-i-dos euros i huitanta-sis cèntims (12.322,86 euros), en concepte de rendes degudes fins al 21 d'abril de 2009, data de celebració de la vista, més les que vencen amb posterioritat fins a la data del desallotjament de les finques rústiques, així com a pagar els interessos legals d'estes quantitats en la forma que indica el fonament jurídic quart d'esta sentència.  
4. Condemne la part demandada a pagar les costes processals produïdes.  
Notifiqueu esta resolució a les parts i feu-los saber que no és ferma i que s'hi pot interposar un recurs d'apel·lació, que caldrà preparar en el termini de cinc dies des de la notificació, presentant davant d'este Jutjat un escrit on caldrà esmentar la resolució impugnada i es manifeste la voluntat d'interposar un recurs, amb la indicació dels pronunciaments que s'impugnen.  
Conforme a l'article 449.1 de la Llei d'Enjudiciament Civil, el recurs no s'admetrà a la part demandada si, quan el prepara, no manifesta i acredita per escrit que ha pagat les rendes vençudes i les que, d'acord amb el contracte, haja de pagar de bestreta.  
Que el secretari expedisca una testimoniança d'esta resolució, que s'unirà a les actuacions que corresponguen, i que es duga l'original al llibre de sentències d'este Jutjat.  
Esta és la meua sentència, que pronuncie, mane i firme.  
Atés que s'ignora el domicili o residència actuals de la part demandada, mitjançant la provisió del dia de hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a dur a terme la diligència de notificació de la sentència dictada al demandat Gilganesh Promotores 21, SL.  
València, 2 de juny de 2009.- El secretari judicial: Julio Giraldez Blanco.